Jasper en Anene se troue was een groot vreugde fees. Die twee wil graag binnekort saam Parys besoek en het toe besluit om hulle troue 'n bietjie Franse "flair" te gee sodat hulle die droom bietjie vroeër 'n (amper) werklikheid kan maak. En net soos dit moet wees op 'n vakansie was daar by die bruilof geen bekommernisse nie. Net baie grappies, baie lag en elke oomblik voluit geleef. Baie dankie dat ons kon deel in julle dag en die spesiale oomblikke kon vasvang vir julle om vir altyd te onthou. Geniet mekaar altyd so baie soos julle nou doen en mag al julle drome waar word! Marlize Botha, duisend duisend dankies vir al jou hulp op die dag en vir die pragtige foto's wat jy geneem het. Ek waardeer dit opreg!
William en Melissa het 'n pragtige, vreugdevolle troue by Spier gehad en dit was so 'n voorreg om te kon deel wees van die bruilofsfees! Alles was asemrowend mooi - haar rok, die ongelooflike blomme, die stylvolle grys en wit decor en daai KOEK! Maar die mooiste van alles was die intimiteit en liefde wat in soveel oormaat was op die troue, dis amper tasbaar. Tussen die bruid en bruidegom natuurlik, maar dis ook baie duidelik dat elke persoon wat daar was vir hulle baie na aan die hart lê en dat altwee van hulle diep in die harte van hulle familie en vriende ingekruip is. En dis mos waaroor dit alles eintlik gaan. So weereens, wat 'n pagtige troue. Ek hoop die foto's kon dit vasvang. Baie dankie aan elkeen wat die dag moontlik en ekstra spesiaal gemaak het en veral Angelique Smith wat saam met my foto's geneem [...]
Die troue van Natasha en Reynier was 'n absolute fees vir die oog. Reynier werk by Fruitways in Elgin en die twee het besluit dat die Eykenhof Dam die perfekte plek vir hulle troue sal wees, maar daar was niks. Nie eers elektrisiteit nie. Hulle het kratte gebruik om 'n leë stuk sementblad in 'n lokaal te omskep, pale geplant en honderde liggies gehang. Natasha se ma het die servette gemaak en plekke is aangewys met appels wat hulle goud gespuit het en elke gas se naam is in hout uitgesny. Die res van die meubels, kiste, hoedbokse en versierings wat gebruik is in die ekstra sitruimte wat geskep is kom als uit hulle huis. Dis fantasties hoe hulle die omgewing gebruik het as inspirasie vir die dekor en sodoende 'n pragtige, uitsers stylvolle troue geskep het sonder om die bank te breek. Selfs vir die konfetti is dieselfde fyn [...]
Stanley en Heleen se troue was 'n pragtige intieme aangeleentheid by Haute Cabriere op 'n lieflike sonskyndag in Franschhoek. Stanley het behoorlik gestraal van trots oor sy pragtige bruid en kon beswaarlik ophou glimlag die hele dag lank! Heleen het beeldskoon gelyk en ek is mal daaroor hoe sy haar eie persoonlikheid laat deurkom het deur 'n paar parmantige rooi stewels by haar klassieke kant trourok aan te trek. Stanley en Heleen, dit was vir my 'n groot voorreg om julle troue te kon afneem en te oordeel aan hoe julle twee saam is en al die ongelooflike toesprake oor julle en beide julle ouerpare, is julle twee absoluut gemaak vir mekaar. Die pad lê oop voor julle, gereed om aangegryp te word. Alles wat mooi is vir julle toekoms saam!
Hierdie pragtige pastel troue is 'n bewys dat baie liefde,'n bietjie kreatiwiteit en 'n spanpoging al is wat nodig is om 'n groot sukses van 'n troue te maak. Jo-Mari en Conrad is albei van Somerset-Wes en het besluit om net plaaslike diensverskaffers te gebruik en waar hulle kon het hulle en hul vriende en familie als self gedoen. Haar sussie se dogtertjie was net die oulikste blommemeisie ooit en ek moes omtrent my lag hou toe sy en haar boetie met groot mening en vreeslike gesigsuitdrukkings daai blaartjies in die paadjie af strooi! Wat dit ekstra spesiaal gemaak het is dat haar ma self destyds daai einste rokkie as blommemeisie by 'n troue gedra het! Dis duidelik dat Conrad en Jo-Mari 'n baie spesiale plekkie in hule vriende en familie se harte het en die troue was gevul met liefde en waardering vir mekaar. Dit was 'n groot voorreg [...]
Leandrie en Kenneth woon in Gauteng, maar het besluit om die knoop deur te haak in die pragtige Nuy Vallei by . Hulle troue was 'n samekoms van intieme vriende en familielede en die feesvieringe het oor die hele naweek gestrek. Dis duidelik dat die twee elk 'n baie spesiale plekkie in almal wat daar was se harte het. Alhoewel dit redelik koud was, was dit 'n lieflike sonskyndag en die heldergroen en pers dekor het alles verder opgevrolik. Leandrie het absoluut asemrowend gelyk in daai fantastiese rok! Baie dankie dat julle my vertrou het om julle spesiale dag vas te vang. Ek hoop julle geniet die foto's!